Almi d aseggas n1900 i d-iban usegzawal s wudem amaynut, asegzawal : tamahaqt-tafransist s ɣur Cid Kaoui, i d-yexdem i yirumyen akken ad fahmen tameslayt. Seg yimir tutlayt n tmaziɣt banten-d deg-s aṭas n imarsen n umawal i yellan s waṭas anutlayan neɣ ugar, deg yeswi n yimaruyen ad sahbibren ɣaf ugla n tesnilest tamaziɣt, ɣas akken tantala taqbaylit nettat d tetargit i yesɛan ugar n leqdicat ɣef tmawalt, maɛna ur d-iban ara usegzawal anutlayan almi d useggas n 2010, win yegga Kamel BUƐMARA, yeswejd-d asegzawal amenzu anutlayan i tantala n teqbaylit ״ Asegzawal n taqbaylit‒taqbaylit ISSIN״, d wa i d-iswi amezwaru n usegzawal-agi, xas akken yella acu i t-ixuṣṣen dayen-nni i yeɛreḍ ad t-id-ikemel deg usegzawal-is ״ ISSIN wis sin ״ deg 2016, anda i d-yufa tifrart i waṭas n uguren deg uhegi n isegzawalen anutlayan, deg-s i d-yefka aqɛad ajdid n tedfayin s useɣru.